Byas spilte tenorsaksofon.
**Don «Bajas» Byas** (født 21. oktober 1912 i Muskogee, Oklahoma, død 24. august 1972 i Amsterdam) var en amerikansk jazzmusiker (tenorsaksofon), kjent som en av tidens ledende og i Norge kjent for flere samarbeid på 60-tallet.

Byas var fra Muskogee County i midtvesten.
Byas startet i lokale band, før han i 1935 ble med i Lionel Hamptons på vestkysten, og i 1937 flyttet til New York City. Ved Cotton Club spilte han swing, og i 1941 tok han over for Lester Young i orkesteret til Count Basie. Men, Byas ble så fanget av bebop-bølgen ved Minton's Playhouse. Med Dizzy Gillespie og Max Roach spilte han inn «Night in Tunisia» i 1946, og ble rollefiguren i «Byas blew a mean sax» fra Thelonious Monks «In walked Bud Powell» fra denne tiden. Den stil han anla i 1940-årene ble etterlignet av Lucky Thompson og Benny Golson. Han flyttet til Paris og Barcelona i 1946 etter å ha kommet til Europa som medlem av Don Redmans orkester. De hadde konsert ved Colosseum kino den 26. september 1946, kvelden etter å ha jammet på Regnbuen. Etter noen år flyttet han endelig til Amsterdam der han giftet seg og ble boende inntil han døde av lungekreft i 1972.

Byas ledet et utall innspillinger og besetninger.
Hans egen komposisjon «Byas a Drink» ble først utgitt av *Don Byas Quintette* (Savoy Records, 1945), hvori spilte Benny Harris trompet, Jimmy Jones piano, John Levy bass og Fred Radcliffe trommer. Den ble senere utgitt av flere, blant annet Charlie Parker (under navnet *Bopland*) og Scott Hamilton.

Utover besøket i 1946 var Byas også her
i 1961 for å spille solo til Egil Monn-Iversens musikk til *Line (film)*. Han turnerte også til Bergen med opptreden på Hotell Neptun med Eivin Sannes. Samtidig ble der gjort opptak av ham med Kjell Karlsens orkester. Først, «I remember Clifford», så Gershwin-komposisjonen «The Man I Love» i Byas' arrangement og med hans solo. Disse ble utgitt på *Portrait of a Norwegian Jazz Artist (Harald Bergersen, Bjørn Johansen, Kjell Karlsen, Bjarne Nerem)*. Arrangementet ble forøvrig kjøpt av Karin Krog den gangen. Byas-arrangementet ble urfremført da Asker Big Band feiret 15 år på Stortorvets Gjæstgiveri i 1997. Ved ett av hans besøk gjestet han, i likhet med Lucky Thompson og Dexter Gordon, hjemme hos impressarioene Johs. Bergh og Karin Krog som sa «Da sto jeg og kokte og lavde mat, da vet du. Det var veldig mye hygge.
Hjemme i stua spilte de plater for yngre, norske musikere også»

Til nyttårskonsertene i 1962 spilte han ved Metropol Jazz Club med Jon Christensen tromme, Einar Iversen piano og Bjørn Pedersen bass. En anmelder skrev at Byas «er et tydelig bevis på at fargede musikere er og blir bedre enn hvite. I den forbindelse er det først og fremst rytmefølelsen jeg sikter til.»
Ved Moldejazz 1966 var han solist i åpningskonserten med trioen Kenny Drew piano, Niels-Henning Ørsted Pedersen bass og Alex Riel tromme, av anmelderen vurdert som beste kompgruppe dette året. De spilte blant andre «I'll remember April». Senere var det jam med de samme, pluss Kai Winding trombone, Øistein Ringstad også piano, samt trompetisten Art Farmer og fiolinisten Stuff Smith. I nyere tid har Bodil Niska uttalt at Byas og Coleman Hawkins var viktigste inspiratorer til den tradisjonelle swingstilen i trioen *Girl Talk*.

Referanser
----------

1. 1 2   Encyclopædia Britannica Online, Encyclopædia Britannica Online-ID biography/Don-Byas, besøkt 9. oktober 2017[Hentet fra Wikidata]
2. 1 2   Gemeinsame Normdatei, besøkt 5. mai 2014[Hentet fra Wikidata]
3. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
4. 1 2   Social Networks and Archival Context, SNAC Ark-ID w61v61w3, besøkt 9. oktober 2017[Hentet fra Wikidata]
5. ↑   omhof.com[Hentet fra Wikidata]
6. ↑  (no) «Don Byas» i *Store norske leksikon*
7. ↑  «Don Redman in town». Aftenposten. 26. september 1946.
8. ↑  «Byas a Drink by the Don Byas Quintet».
9. ↑  Stein Kagge (17. april 2001). «Veteraner holder koken». Aftenposten.
10. ↑  Stein Kagge (6. april 1999). «Jazzveteraner opptrer i Konserthuset: Karin + Kjell = sant». Oslopuls.
11. ↑  Stein Kagge (17. oktober 1997). «Krog og Surman og Asker Big Band». Aftenposten.
12. ↑  Simen Ekern (24. august 2002). «Pop jazzist». Dagbladet.
13. ↑  Eivind Solberg (9. januar 1963). «Bop-spesialist fant seg til rette». VG.
14. ↑  Tore Andresen (8. august 1966). «Festivalen avviklet uten vansker - men det finnes de som har vært ute etter marihuana. Stuff Smith og Don Byas ble yndlinger i Molde». VG.
15. ↑  «Don Byas, I'll remember April ved Moldejazz 1966».
16. ↑  Stein Kagge (24. februar 1998). «Girl Talk, jentetrio i støtet». Dagbladet.

Eksterne lenker
---------------

* (en) Don Byas – kategori av bilder, video eller lyd på Commons Rediger på Wikidata
* (en) Don Byas på Internet Movie Database Rediger på Wikidata

* (en) Don Byas hos The Movie Database Rediger på Wikidata
* (en) Don Byas på Discogs Rediger på Wikidata

* (en) Don Byas på MusicBrainz Rediger på Wikidata

* (en) Don Byas på AllMusic Rediger på Wikidata
* (en) Don Byas hos American National Biography Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Encyclopædia Universalis **·** Nationalencyklopedin **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** ICCU **·** BNE **·** MusicBrainz **·** Discogs **·** AllMusic
 |